b'\n_START_ARTICLE_\nCorey Potter\n_START_SECTION_\nUra\n_START_PARAGRAPH_\nPotter varattiin numerolla 122 New York Rangersiin vuonna 2003. Ensimm\xc3\xa4isen pelins\xc3\xa4 Rangersissa h\xc3\xa4n pelasi 7. joulukuuta 2008 Calgary Flamesia vastaan. Ensimm\xc3\xa4isen pisteens\xc3\xa4 h\xc3\xa4n sai sy\xc3\xb6t\xc3\xa4ess\xc3\xa4\xc3\xa4n Dmitri Kalininin maalin 27. joulukuuta 2008. Ensimm\xc3\xa4inen maali syntyi Carolina Hurricanesia vastaan 2. huhtikuuta 2009._NEWLINE_Potter siirtyi vapaana agenttina Pittsburgh Penguinsiin 16. hein\xc3\xa4kuuta 2010. 1. hein\xc3\xa4kuuta 2011 Potter teki vuoden kaksisuuntaisen sopimuksen Edmonton Oilersin kanssa. 9. tammikuuta 2012 Potter sopi Oilersin kanssa kahden vuoden jatkosta joukkueessa. Kauden 62. ottelussa h\xc3\xa4n j\xc3\xa4i Anaheim Ducksin Bobby Ryanin taklaamaksi. H\xc3\xa4n sai aivot\xc3\xa4r\xc3\xa4hdyksen ja joutui olemaan loppukauden sivussa. 2. lokakuuta 2012 Potter siirtyi NHL:n ty\xc3\xb6sulun ajaksi it\xc3\xa4valtalaiseen Vienna Capitalsiin. H\xc3\xa4n teki 17 ottelussa nelj\xc3\xa4 pistett\xc3\xa4 ennen paluutaan Oilersiin ty\xc3\xb6sulun loputtua. Kauden 2013-2014 vaihtojen takarajap\xc3\xa4iv\xc3\xa4n\xc3\xa4 Oilers asetetti Potterin waiver-listalle, josta Boston Bruins h\xc3\xa4net poimi._NEWLINE_Potter siirtyi kauden j\xc3\xa4lkeen vapaaksi agentiksi ja teki Calgary Flamesin kanssa yhden vuoden kaksisuuntaisen sopimuksen 5. syyskuuta 2014.'